Caitlyn već ima desetero djece, no nikad nije imala priliku odgajati dijete u ulozi majke, o čemu je oduvijek maštala

Caitlyn Jenner osjeća se spremnom da postane mama u dobi od 70 godina. Navodno sa svojom dvadesetdvogodišnjom djevojkom Sophijom Hutchens, koja je također rođena kao muškarac, razmišlja o unajmljivanju surogat majke, piše Mirror.

Njih dvije prvi put su zajedno u javnosti viđene 2017. godine, no nisu priznale svoju vezu. Caitlyn je pod imenom Bruce bio bivši suprug Kris Jenner te ima šestero biološke djece, četvero posvojene te 14 unučadi.

U razgovoru za magazin Closer izvor blizak Caitlyn rekao je kako je ona oduvijek maštala da postane majka.

“Caitlyn i Sophia već više od godinu dana razgovaraju o tome kako bi trebale zajedno zasnovati obitelj. Caitlyn već ima desetero djece, no nikad nije imala priliku odgajati dijete u ulozi majke, o čemu je oduvijek maštala”, rekao je.

Kako bi ostvarila tu svoju želju, ona i Sophia odlučile su unajmiti surogat majku, otkrio je izvor. Po pitanju te odluke jedino je Kim iz klana Kardashian – Jenner na Caitlynoj strani, dok ostali smatraju da je ona pod velikim pritiskom njezine skoro pedeset godina mlađe partnerice.